Impulzusformáló eszközök diszperziójának valósidejű kontrollja 
spektrális interferometriával

Mecseki Katalin
SZTE TTIK, IV. fizikus

Témavezető: Dr. Kovács Attila adjunktus
SZTE TTIK Optikai és Kvantumelektronikai Tanszék

Az ultrarövid lézerimpulzusok előállításánál, alkalmazásánál gyakran használnak olyan eszközöket, melyekkel az impulzus időbeli alakját megadott formára lehet hozni. Ilyen eszközök például a fázismodulált impulzuserősítésen (CPA) alapuló lézerrendszerekben használt impulzusnyújtó-kompresszor egység vagy az irányított kémia reakcióknál használt impulzusformáló [1,2]. Ezen eszközökben általában az alakformálást az eszköz optikai elemeinek egymáshoz képesti relatív helyezte által meghatározott frekvenciafüggő fázistolás, azaz a diszperzió hozza létre. A létrehozott diszperziót az eszköz fázisfüggvényének frekvenciaszerinti második illetve harmadik deriváltjával, azaz a csoportkésleltetés-diszperzióval (GDD) és a harmadrendű diszperzióval (TOD) jellemezzük. Az impulzusformálók gyors beállítása szükségessé teszi olyan módszerek kidolgozását, melyek a beállítás során valós időben szolgáltatnak információt a GDD és a TOD előjeléről és nagyságáról.    
A dolgozatomban a spektrális interferogramok jellemzőinek részletes tanulmányozása alapján egy olyan új módszert mutatok be, amely az említett igényeknek eleget tesz. A diszperzió előjele és nagysága az interferogramban megjelenő ún. állandó fázisú pontok számából, helyzetéből, valamint az interferométer referenciakarjának változtatásakor fellépő elmozdulásából határozható meg 

Hivatkozások:

[1] J.-C. Diels and W. Rudolph, Ultrashort Laser Pulse Phenomenon: Fundamentals, techniques and applications on a femtosecond time scale, Academic Press, Boston, 1996
[2] I.A. Walmsley, L. Waxer, C. Dorrer, The role of dispersion in ultrafast optics, Rev. Sci. Instrum. 72 1-29 (2001)